
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	
Ниво на конфиденциалност 1
                                                                                                                       [TLP-GREEN]

ДО 
НИКОЛАЙ ЛЮБЕНОВ 
БЪЛГАРСКА БОЖИЯ ЦЪРКВА 
УЛ. „ХРИСТО БОТЕВ“ №11А
ГРАД ЛЕВСКИ 

Относно: Инвестиционно предложение (ИП) „Реконструкция и ремонт на религиозна сграда на Българска Божия Църква Левски“ в УПИ V-1830, кв. 33 по плана на град Левски

УВАЖАЕМИ ГОСПОДИН ЛЮБЕНОВ,


Във връзка с Ваше уведомление с вх. №АО-6529/31.12.2025 г. на РИОСВ – Плевен, допълнителна информация с вх. №№АО-6529(1)/12.01.2026 г. и АО-6529(2)/28.01.2026 г.  за ИП „Реконструкция и ремонт на религиозна сграда на Българска Божия Църква Левски“ в УПИ V-1830, кв. 33 по плана на град Левски, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп), Ви уведомявам следното:
ИП „Реконструкция и ремонт на религиозна сграда на Българска Божия Църква Левски“ в УПИ V-1830, кв. 33 по плана на град Левски попада в обхвата на чл. 2, ал. 2 от Наредбата за ОС.
1. Предвижда се ремонт и реконструкция на съществуваща сграда на Българска Божия Църква в град Левски, като същата е на 2 етажа, без сутерен, със ЗП 260 кв. м и РЗП 430,30 кв. м. ще се извършат демонтажни работи на с дървена и метална конструкция; дейности по покривни, фасадни и интериорни дейности, като е предвиден демонтаж на стари и монтаж на нови осветителни тела, контакти, ключове, ел. табла и др. дейности, касаещи подмяна на цялата ел. система на сградата. Ще се извършат ремонти и реконструкции на водопроводната и канализационната система на сградата, монтаж на климатици и отоплителни панели в сградата. Предвидени са благоустройствени дейности на спомагателни обекти – огради и озеленяване на двора на Българска Божия Църква. Не се предвижда изграждане на нова техническа инфраструктура. 
Генерираните строителни отпадъци ще се управляват съгласно изискванията на Закона за управление на отпадъците и подзаконовата нормативна уредба към него. 
ИП ще се реализира в в УПИ V-1830, кв. 33 по плана на град Левски, поземлен имот с идентификатор 43236.401.1246, който съгласно КАИС на АГКК е вид територия „Урбанизирана“, НТП „За култова, религиозна сграда, комплекс“. 
ИП не попада в границите на защитени територии по смисъла на Закона за защитените територии.
2. ИП не попада в границите на защитени зони по смисъла на Закона за биологичното разнообразие. Най-близко разположените защитена зона (на около 0,1 км) от мрежата НАТУРА 2000 са:
· BG0002096 „Обнова”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-555/05.09.2008 г. на МОСВ (ДВ бр.84/26.09.2008 г.);
· BG0000239 „Обнова – Караман дол”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-327/31.03.2021 г. на МОСВ (ДВ бр.53/25.06.2021 г.).
3. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0002096 „Обнова” и BG0000239 „Обнова – Караман дол”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0002096 „Обнова”, природни местообитания и местообитания на животински видове, предмет на опазване защитена зона BG0000239 „Обнова – Караман дол”.
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0002096 „Обнова” и BG0000239 „Обнова – Караман дол”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

С уважение, 

